
	-

	A rendeletalkotási javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség (Mötv. 50. §)

	Az előterjesztés zárt kezelését kérjük
	a.) igen                          
b.) nem



Tisztelt Képviselő-testület!

I. Előzmények:

[bookmark: _Hlk55994491]Fót Városának a lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020 (XI.30.) önkormányzati rendeletét a Covid19 világjárvány következtében elrendelt veszélyhelyzet idején, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés felhatalmazása alapján – Fót Város Önkormányzat Képviselő-testületének feladat- és hatáskörében eljárva – fogadtam el. A rendelet megalkotása óta egy ízben, kizárólag magasabb szintű jogszabálynak való megfeleltetés érdekében módosult, amikor 2023. január 1-jei hatállyal a nyugdíjminimum kifejezést a „szociális vetítési alap” fogalom váltotta fel.

II. A döntéshez szükséges információk, tájékoztatások:

A rendelet megalkotása óta eltelt időszak gazdasági változásai, különösen a jövedelmek emelkedése indokolttá tették a hatályos előírások felülvizsgálatát. 
A felülvizsgálat során megállapítottuk, hogy a környező településekhez képest a fóti szabályozás méltányosan állapítja meg a szociális helyzet alapján történő bérbe adás jövedelemhatárát, ugyanakkor a gazdasági nehézségek miatt az egyedülálló bérlők esetében indokoltnak találjuk a jövedelemhatár módosítását. A költségelvű, illetve piaci alapú bérbeadásra való jogosultság esetében az időközben bekövetkezett jövedelemnövekedés miatt célszerű magasabb összegben meghatározni azt, hogy milyen egy főre jutó jövedelem esetén kell piaci alapú lakbért fizetni.
A gyakorlati tapasztalatok bebizonyították, hogy a piaci alapú lakbéren belül is szükség van a lakás komfortfokozata alapján történő differenciálásra, ugyanis a jelenleg hatályos szabályozás nem képes kezelni azt az esetkört, amikor a lakást a bérlő saját erejéből komfortosította, időközben pedig – jövedelemváltozása vagy a nyilatkozattétel elmulasztása miatt – piaci alapú bérleti díj fizetésére válik kötelezetté. A Lakástörvény 15.§-a ezzel összefüggésben a következő előírást tartalmazza: 
„(1) A bérbeadó és a bérlő megállapodhatnak, hogy a bérlő a lakást átalakítja, korszerűsíti. A megállapodásnak tartalmaznia kell azt is, hogy a munkák elvégzésének költségei melyik felet terhelik. 
(2) Amennyiben az (1) bekezdésben említett munka elvégzése következtében a lakás komfortfokozata is megváltozik, az eredeti szerződés módosítására akkor kerülhet sor, ha a felmerülő költségeket a bérbeadó viseli.”
Végezetül felmerült az igény a lakásbérleti díjaknak a lakás településen belüli fekvése szerinti differenciálására elsősorban a külterületi és belterületi ingatlanok vonatkozásában. A külterületi ingatlanok kedvezőtlenebb elhelyezkedése miatt indokolt lehet a magasabb, piaci bérleti díj mellőzése.
Mindezek alapján a lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020 (XI.30.) önkormányzati rendelet alábbi tételes változtatásaira teszek javaslatot:

	Hatályos szabályozás
	Javasolt módosítás

	11. § (1) A lakást szociális helyzet alapján csak akkor lehet bérbe adni, ha
a) egyedülálló kérelmező háztartásában az egy főre jutó havi jövedelem nem haladja meg a szociális vetítési alap 400 %-át, vagy
b) több fős háztartás esetén a kérelmező háztartásában az egy főre jutó havi jövedelem nem haladja meg a szociális vetítési alap 300 %-át.

16.§ (2) A nem szociális helyzet alapján bérbe adott lakás lakbérét költségelven vagy piaci alapon kell megállapítani.



17.§ (1) Költségelven történő bérbeadásra abban az esetben kerülhet sor, ha
a)	egyedülálló kérelmező háztartásában az egy főre jutó havi jövedelem nem haladja meg a szociális vetítési alap 600 %-át, vagy
b)	több fős háztartás esetén a kérelmező háztartásában az egy főre jutó havi jövedelem nem haladja meg a szociális vetítési alap 500 %-át.
(2) A jövedelem számításánál csak a leendő bérlőt és a vele együttköltöző személyeket lehet figyelembe venni.




18.§ Aki nem felel meg a 10. §-ban meghatározott szociális-, vagy a 17. §-ban meghatározott költségelvű bérbeadás feltételeinek, csak piaci alapon bérelhet lakást.


63.§ (3) Piaci alapon bérbeadott önkormányzati lakások lakbérének havi mértéke legalább 1.400,- Ft/m2.


	11. § (1) A lakást szociális helyzet alapján csak akkor lehet bérbe adni, ha
a) egyedülálló kérelmező háztartásában az egy főre jutó havi jövedelem nem haladja meg a szociális vetítési alap 500 %-át, vagy
b) több fős háztartás esetén a kérelmező háztartásában az egy főre jutó havi jövedelem nem haladja meg a szociális vetítési alap 300 %-át.

16.§ (2) A nem szociális helyzet alapján bérbe adott lakás lakbérét belterületi ingatlan esetében költségelven vagy piaci alapon-, külterületi ingatlan esetében költségelven kell megállapítani.

17.§ (1) Belterületi lakás költségelven történő bérbeadására abban az esetben kerülhet sor, ha
a)	egyedülálló kérelmező háztartásában az egy főre jutó havi jövedelem nem haladja meg a szociális vetítési alap 700 %-át, vagy
b)	több fős háztartás esetén a kérelmező háztartásában az egy főre jutó havi jövedelem nem haladja meg a szociális vetítési alap 500 %-át.
(2) Aki nem felel meg a szociális helyzet alapján történő bérbe adás feltételeinek külterületi lakást költségelven bérelhet.
(3) A jövedelem számításánál csak a leendő bérlőt és a vele együttköltöző személyeket lehet figyelembe venni.

18.§ Aki nem felel meg a szociális helyzet alapján történő-, vagy a költségelvű bérbeadás feltételeinek, csak piaci alapon bérelhet belterületi lakást.


63.§ (3) Piaci alapon bérbeadott lakás lakbérének havi mértéke a lakás alapterülete és komfortfokozata alapján:
a)	összkomfortos lakás esetében legalább 1400,- Ft/m2,
b)	komfortos lakás esetében legalább 1050,- Ft/m2,
c)	félkomfortos lakás esetében legalább 700,- Ft/m2,
d)	komfort nélküli lakás esetében legalább 300,- Ft/m2.



Hangsúlyozni kívánom, hogy a javasolt módosítások a bérlők számára a jelenleginél kizárólag kedvezőbb feltételeket tartalmaznak, a jelenlegi gazdasági nehézségek során nem tartom méltányosnak a bérleti díjak emelését, így a rendeletmódosítási javaslat ilyen tételt nem tartalmaz.
Rendeletalkotási felhatalmazás: A rendelet jogalkotási felhatalmazása a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 2. számú mellékletéből fakad.

III. Rendeletalkotási javaslat 

Fót Város Önkormányzat Képviselő-testülete megalkotja a lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020 (XI.30.) önkormányzati rendelet módosításáról szóló .../.... (...) önkormányzati rendeletet.


Jogszabályi hivatkozás: 
· A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 
· Magyarország helyi önkormányzatairól szóló 2011. évi CLXXXIX. törvény 50.§

Az előterjesztés mellékletei
1. melléklet: a lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020 (XI.30.) önkormányzati rendelet módosításáról szóló .../.... (...) önkormányzati rendelet (Indokolás és hatásvizsgálat)
3

